[{"text_idx": "#000002", "text": "The public may thank him for numberless scenes and antiquities, which would otherwise have remained probably for ever concealed"}, {"text_idx": "#000005", "text": "Ganed Moses Griffith, yr arlunydd y mae ei waith yn addurno\u2019r wefan hon, yn Nhrygarn, Bryncroes, Sir Gaernarfon ar 25 Mawrth 1747. Mynychodd yr Ysgol Rad ym Motwnnog ond nid yw\u2019n ymddangos ei fod wedi cael unrhyw addysg bellach. Erbyn 1768\u2014os mai ef yw\u2019r \u2018llanc o Ly\u0302n\u2019 y cyfeirir ato mewn llythyr oddi wrth Owen Holland at Thomas Pennant\u2014roedd yn gweithio i\u2019r Arglwyddes Bulkeley yn Baron Hill, Ynys Mo\u0302n, yn tynnu lluniau o sbesimenau ar gyfer ei chasgliadau o fyd natur. Y flwyddyn ganlynol daeth i weithio i Pennant yn Downing: parhaodd ei berthynas a\u0302\u2019r teulu am ddegawdau. Mae\u2019n ymddangos yn debygol mai tynnu lluniau o sbesimenau ar gyfer cyhoeddiadau gwyddonol Pennant oedd gwaith cyntaf Griffith: mae ei enw i\u2019w weld ar lawer o\u2019r lluniau o adar ac anifeiliaid yn y British Zoology. Ond fe ddatblygodd yn gyflym fel arlunydd tirluniau ac adeiladau, gan deithio gyda Pennant ar ei ail daith i\u2019r Alban ac Ynysoedd Heledd yn 1772 (nid oedd yn rhan o\u2019r daith gynharach yn 1769, fel yr honnir yn aml), a darparu toreth o ddelweddau ar gyfer y Teithiau yng Nghymru (1778-1783). Daeth ei ddarluniau\u2019n adnabyddus drwy ysgythriadau a ddefnyddiwyd i ddarlunio\u2019r rhain yn ogystal a\u0302 gweithiau eraill gan Pennant."}, {"text_idx": "#000010", "text": "Brasluniau Moses Griffith yng ngogledd Cymru"}]